[..]

**109. Par Kuldīgas novada attīstības programmas 2022.-2028. gadam Rīcību un investīciju plāna aktualizēšanu, precizējot informāciju par projektiem “Kuldīgas novada Bērnu un jauniešu centra atjaunošana un pārbūve” un “Kuldīgas ielas pārbūve Skrundā, Kuldīgas novadā”\***

*Ziņo I. Astaševska*

Izskatot Kuldīgas novada pašvaldības iestādes “Kuldīgas attīstības aģentūra” informāciju par izmaiņām Kuldīgas novada attīstības programmas 2022.-2028. gadam Rīcību un investīciju plāna projektos R.1.3.1.P.1. “Kuldīgas novada Bērnu un jauniešu centra atjaunošana un pārbūve” un R.7.1.2.P.2. "Kuldīgas ielas pārbūve Skrundā, Kuldīgas novadā”, Kuldīgas novada dome konstatē nepieciešamību aktualizēt to, precizējot minēto projektu darbības un izmaksas.

Projektā R.1.3.1.P.1. projektu tiek veiktas šādas izmaiņas:

1. Precizēta Investīciju plāna projekta R.1.3.1.P.1. “Kuldīgas novada Bērnu un jauniešu centra atjaunošana un pārbūve” informācija par kopējo finansējumu.
2. Precizēta Investīciju plāna projekta R.1.3.1.P.1. “Kuldīgas novada Bērnu un jauniešu centra atjaunošana un pārbūve” informācija par plānoto papildus būvdarbu veikšanu (ID Nr. R.1.3.1.P.1.C).

Projektā R.7.1.2.P.2. “Kuldīgas ielas pārbūve Skrundā, Kuldīgas novadā” atbilstoši Kurzemes plānošanas reģiona attīstības programmas 2021.-2027. gadam” (apstiprināta ar 2022. gada 31. maija Attīstības padomes sēdes lēmumu “Kurzemes plānošanas reģiona attīstības programmas 2021.-2027. gadam un Vides pārskata apstiprināšanu” (protokols Nr. 05/22, §1.)) prioritātei “Izaugsmes ekonomika”, rīcības virzienam 2.6. “Uzņēmējdarbībai nepieciešamās infrastruktūras izveide un attīstība”, rīcībai 2.6.3. 'Uzņēmējdarbībai nepieciešamās atbalsta infrastruktūras apzināšana un izveide. Teritorijas revitalizācija, rekultivācija, uzlabojot labiekārtojumu, piebraucamo ceļu (auto, velo, gājēju) infrastruktūra, t.sk. komunikācijas, pieslēgumi komersantu vajadzībām”, kā arī projektētāja veiktajam izmaksu aprēķinam, tiek precizēta informācija par izmaksām un plānotajiem finansējuma avotiem.

Ņemot vērā iepriekš minēto un pamatojoties uz Teritorijas attīstības plānošanas likuma 12. panta trešo daļu, 22. panta otro daļu, Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 22.2. punktu, 24. punktu un 73. punktu, atklāti balsojot ar 12 balsīm „par” *(I. Astaševska, A. Roberts, N. Kleinberga, B. Freija, A. Kimbors, R. Lapuķis, A. Gustovskis, R. Ernsons, K. Ansone, R. Karloviča, L. Robežniece, A. Zankovskis)*, „pret” nav, „atturas” nav, Kuldīgas novada dome ***nolemj:***

1. Apstiprināt aktualizēto Kuldīgas novada attīstības programmas 2022.-2028. gadam Rīcību un investīciju plānu (*pielikumā*).
2. Kā atbildīgo par lēmuma izpildi noteikt Kuldīgas novada pašvaldības iestādi “Kuldīgas attīstības aģentūra”.
3. Lēmuma izpildes kontroli veikt Kuldīgas novada pašvaldības izpilddirektoram Rimantam Safonovam.

***Pielikumā:*** Kuldīgas novada attīstības programmas 2022.-2028. gadam Rīcību un investīciju plāns.

***Lēmums nosūtāms:*** Kuldīgas novada pašvaldības iestādei “Kuldīgas attīstības aģentūra”,Vides aizsardzības un reģionālās attīstības ministrija (izmantojot TAPIS).

[..]

Sēdi vadīja

Kuldīgas novada domes priekšsēdētāja (paraksts) I. Astaševska

Protokolēja

Lietvede (paraksts) E. Nudiena

***IZRAKSTS PAREIZS***

Kuldīgas novada pašvaldības

lietvede (paraksts)\* E. Nudiena

Kuldīgā, datums skatāms laika zīmogā

\* ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU